b"\n_START_ARTICLE_\nTeod\xc3\xb3 II de Baviera\n_START_SECTION_\nAsced\xc3\xa8ncia\n_START_PARAGRAPH_\nAgilolf havia tingut dos fills, Teod\xc3\xb3 II i Ragnetruda. Aquesta es va casar el 657 amb Godofreu d'Alam\xc3\xa0nia (+ 708 o 709) i fou mare del duc dels alamans de R\xc3\xa8tia Huching (testimoniat entre 709 i 727) i d'Imma d'Alam\xc3\xa0nia. La mare de Teodo\xc3\xb3 II i esposa d'Agilolf fou probablement Fara de Baviera (nascuda vers el 600) i filla d'un rei dels longobards i d'una filla de Gisulf I de Fri\xc3\xbcl (nascuda el 577).\n_START_SECTION_\nBiografia\n_START_PARAGRAPH_\n\xc3\x89s amb Teod\xc3\xb3 que comen\xc3\xa7a la hist\xc3\xb2ria documentada de Baviera. Va enfortir interna i externament el ducat de Baviera, i segons Arbe\xc3\xb3 de Freising, era un pr\xc3\xadncep de gran poder la fama del qual es va estendre m\xc3\xa9s enll\xc3\xa0 de les seves fronteres._NEWLINE_Teod\xc3\xb3 va establir la seva capital a Ratisbona (Regensburg). Es va casar amb Folcaida, de l'aristocr\xc3\xa0cia d'Alam\xc3\xa0nia, per construir lla\xc3\xa7os diplom\xc3\xa0tics ebn aquest territori. Va intervenir en els assumptes longobards allotjant a Ansprand (rei ef\xc3\xadmer el 712) i Liutprand (rei longobard 712-714), a qui va ajudar militarment per tornar a reclamar la corona de ferro dels longobards. Liutprand m\xc3\xa9s tard es va casar amb la seva filla Guntruda. Va defensar el seu ducat h\xc3\xa0bilment dels \xc3\xa0vars (si b\xc3\xa9 amb alguna derrota a l'est)._NEWLINE_Teod\xc3\xb3 fou el cap dels quatre grans missioners de Baviera: Sant Rupert, Sant Erard, Sant Emmeram i probablement Sant Corbini\xc3\xa0. Va ser el primer a elaborar plans per a l'esgl\xc3\xa9sia de Baviera, amb vista a un cultiu m\xc3\xa9s profund del terreny i a una major independ\xc3\xa8ncia del regne franc per una associaci\xc3\xb3 m\xc3\xa9s estreta amb el Papa. Va ser el primer duc de Baviera a viatjar a Roma, on es va reunir amb el papa Gregori II. Les seus diocesanes van ser col\xc2\xb7locats en els pocs centres urbans bavaresos que van servir com a seus del duc: Ratisbona, Salzburg, Freising i Passau._NEWLINE_Abans del 715 va repartir el seu domini entre els fills: El 702 ja apareix Teodebert governant (o cogovernant) a Salzburg i el 711 o 712, Tedoald tamb\xc3\xa9 apareix cogovernant sense indicar on; no se sap si la divisi\xc3\xb3 fou territorial (com els merivingis) o de govern conjunt (com a Benevent); en tot cas Teodebert hauria residit a Salzburg i la Vita Corbiniani informa que Grimoald va tenir seu a Freising; les refer\xc3\xa8ncies a Teobald i els turingis impliquen que la seva capital seria Regensburg i aix\xc3\xb2 deixa Passau per Tassil\xc3\xb3 II, per\xc3\xb2 no passa de ser conjectural.\n_START_SECTION_\nTeod\xc3\xb3 V\n_START_PARAGRAPH_\nLa tradici\xc3\xb3 bavaresa, recollida per alguns historiadors, esmenten tres ducs de nom Teod\xc3\xb3 que haurien regnat abans del 500 (Teod\xc3\xb3 I, Teod\xc3\xb3 II i Teod\xc3\xb3 III) dels quals nom\xc3\xa9s se sap el nom llegendari. Alguns historiadors (i la tradici\xc3\xb3) van anomenar aix\xc3\xad Teod\xc3\xb3 I de Baviera (680-716/717) com Teod\xc3\xb3 IV, i al seu nebot i successor, Teod\xc3\xb3 II de Baviera, com Teod\xc3\xb3 V."